કેવડિયા: કેવડીયામાં સરદાર વલ્લભભાઇ પટેલની વિશ્વની સૌથી ઉંચી પ્રતિમાને નિહાળવા માટે દિવાળી, બેસતાવર્ષ અને ભાઇબીજના દિવસે 74 હજાર પ્રવાસીઓ પહોંચ્યાં હતાં. ત્રણ જ દિવસમાં નર્મદા નિગમને 1.11 કરોડની આવક થઇ હતી. રોજની સરેરાશ 25 લાખની આવક થતી હોવા છતાં નિગમ સુવિધાઓ પુરી પાડવામાં નિષ્ફળ રહેતાં પ્રવાસીઓમાં રોષની લાગણી જોવા મળી રહી છે. 01 થી 10 નવેમ્બર સુધીમાં 1.08 લાખ લોકોએ સ્ટેચ્યુ ઓફ યુનિટીને નિહાળ્યું છે. નર્મદા ડેમ દરવાજા લાગી ગયા બાદ ઓવરફલો થતો બંધ થતાં પ્રવાસીઓની સંખ્યા ઘટી રહી હતી પરંતુ હવે સ્ટેચ્યુના કારણે કેવડીયા ફરી વિશ્વ ફલક પર ચમકી રહયું છે.